ארתור מלו

ארתור אנריקה ראמוס דה אוליביירה מלו (בפורטוגזית: Arthur Henrique Ramos de Oliveira Melo; נולד ב-12 באוגוסט 1996) הוא כדורגלן ברזילאי, המשחק בעמדת הקשר בקבוצת פיורנטינה. ארתור נולד בגויאניה שבברזיל. הוא החל את הקריירה שלו בקבוצת גויאס במועדון הולדתו בגיל 12. בשנת 2010, לאחר שהרשים בטורניר הנוער, עבר ארתור לגרמיו. בינואר 2015, בעקבות הופעותיו המרשימות בנערים, עלה ארתור לקבוצה הבוגרת של גראמיו תחת המאמן לואיס פליפה סקולארי. הוא פתח בהרכב בהופעת הבכורה הראשונה שלו במשחק גביע קדם עונה, נגד איימור, אך הוחלף במחצית ולא פתח בהרכב עד סוף העונה. בשנת 2016 ערך את הופעת הבכורה בליגה במשחק האחרון של העונה, בהפסד הביתי 0–1 נגד בוטפוגו, לאחר שהחליף את קאיו במחצית השנייה. בשנת 2017 עלה ארתור להרכב הראשון של הקבוצה. בבכורה של ארתור בגביע בתיקו 1–1 נגד גוארני, נבחר ארתור למצטיין המשחק לאחר השלמת 40 מסירות, עם הצלחה של 100% דיוק. לאחר המשחק התחילו השוואות רבות של הקשר עם הקשרים הספרדים אנדרס אינייסטה וטיאגו אלקנטרה, והתחילה התעניינות מצד מועדונים אירופיים כגון צ'לסי, ברצלונה ואתלטיקו מדריד. בחודש מאי הבקיע ארתור את שערו הראשון בבוגרים, לאחר שפתח בניצחון 3–1 נגד פלומיננסה בגביע. ביולי הבקיע את שער הליגה הראשון שלו, בניצחון 3–1 נגד ויטוריה. ב-11 במרץ 2018 הגיעה ברצלונה להסכם עם גרמיו להעברת ארתור, תמורת 31 מיליון אירו בתוספת 9 מיליון אירו במשתנים נוספים. ארתור חתם על חוזה בן שש שנים והוכרז רשמית כשחקן ברצלונה ב-9 ביולי 2018. ב-28 ביולי הבקיע שער בהופעת הבכורה שלו בקבוצה במשחק ידידות נגד טוטנהאם. זכה עם ברצלונה בעונת 2018/2019 בלה ליגה. בעונת 2018/2019 בלה ליגה במחזור השלישי ארתור כבש את שער הבכורה שלו בברצלונה נגד אוסאסונה. ב-24 בספטמבר ארתור כבש שער לחיבורים מבעיטה ממרחק נגד ויאריאל. ב-29 ביוני 2020 חתם ארתור ביובנטוס, קבוצת הפאר האיטלקית, בעבור 72 מיליון אירו, בתום שתי עונות בלבד בברצלונה, ובספטמבר 2020 עבר באופן רשמי. ב-1 בספטמבר 2022 הושאל לעונה אחת לליברפול. שבוע לאחר מכן ערך הופעת בכורה בקבוצה, בהפסד 1–4 לנאפולי בליגת האלופות. בליגה ערך הופעת ליגה אחת בלבד. ב-22 ביולי 2023 הושאל לעונה אחת לליברפול. ארתור ייצג את נבחרת ברזיל עד גיל 17 ואת נבחרת ברזיל עד גיל 20. הוא היה חלק מנבחרת ברזיל עד גיל 17 במהלך טורניר אמריקה הדרומית עד גיל 17 ב-2013, בו זכה ארתור יחד עם נבחרתו. ב-15 בספטמבר 2017, קיבל ארתור זימון לבוגרים של נבחרת ברזיל במהלך מוקדמות מונדיאל 2018, לקראת המשחקים מול בוליביה וצ'ילה, אך טרם ערך הופעת בכורה בנבחרת הבוגרת. במאי 2018 נבחר לסגל המורחב של ברזיל לקראת מונדיאל 2018 אך לבסוף לא זומן. ב-7 בספטמבר 2018 ערך את הופעתו הבכורה בנבחרת בניצחון 2–0 על ארצות הברית. בקופה אמריקה 2019 שהתקיים בברזיל הפך לשחקן סגל ושיחק בכל המשחקים, בסיומן זכה עם נבחרתו בגביע. גרמיו הגביע הברזילאי: 2016 גביע ליברטדורס: 2017 גביע רקופה סודאמריקנה: 2018 קמפונטו גאוצ'ו: 2018 ברצלונה אליפות ספרד: 2018/19 הסופר קאפ הספרדי: 2018 יובנטוס הסופר הקאפ האיטלקי: 2020 קופה איטליה: 2020/2021 נבחרת ברזיל קופה אמריקה: 2019 אישיים נבחרת הטורניר של הקופה אמריקה: 2019 מדיה וקבצים בנושא ארתור מלו בוויקישיתוף ארתור מלו, ברשת החברתית פייסבוק ארתור מלו, ברשת החברתית אקס (טוויטר) ארתור מלו, ברשת החברתית אינסטגרם ארתור מלו, באתר Transfermarkt ארתור מלו, באתר Soccerway ארתור מלו, באתר BDFutbol ארתור מלו, באתר WorldFootball.net ארתור מלו, באתר National Football Teams ארתור מלו, באתר FootballDatabase.eu ארתור מלו, באתר ESPN פרופיל השחקן באתר הרשמי של מועדון הכדורגל ברצלונה Arthur: ‘I was convinced by the Juve project’, Juvefc.com. September 2, 2020